за клане в техните кланици, имат поне безплатен достъп в режим само за четене до следната информация, съдържаща се в компютърната база данни за посочените по-горе еднокопитни животни:
 а)уникалния код, описан в член 6, параграф 2;
 б)когато е наличен — идентификационния код на животното, посочен в част 1, точка 1 или в част 2, точка 2 от приложение I, и показван чрез физическите идентификационни средства, посочени в букви а), б), в), д) или е) от приложение III към Делегиран регламент (ЕС) 2019/2035;
 в)статута на еднокопитното животно по отношение на това дали е предназначено за клане или е изключено от клане за консумация от човека;
 3.Държавите членки предоставят на компетентните органи и на органите с делегирани правомощия достъп за четене и вписване до компютърната база данни за въвеждане на идентификационни данни за еднокопитни животни или за обмен на данни между тази компютърна база данни и базите данни, поддържани от органите с делегирани правомощия.
 4.Държавите членки предоставят на компетентните органи на други държави членки или, когато е приложимо, на органите с делегирани правомощия в тези други държави членки, включени в списъка в съответствие с член 4, безплатен достъп в режим само за четене до информацията, посочена в параграф 2, букви а), б) и в), съдържаща се в техните компютърни бази данни за еднокопитните животни, обичайно отглеждани на тяхна територия.
 5.Чрез дерогация от параграф 2 от настоящия член държавите членки могат да предоставят на операторите на еднокопитни животни, посочени в член 102, параграф 4 от Регламент (ЕС) 2016/429, и на отговорните ветеринарни лекари достъп за четене и вписване до съответните набори от данни в компютърната база данни, при условие че защитата на данните е гарантирана в съответствие с параграф 1 от настоящия член.
 Член 8
 Технически условия и ред за обмен на електронни данни между компютърните бази данни на държавите членки по отношение на еднокопитните животни
 1.Когато държавите членки решат, в съответствие с член 108, параграф 4 от Регламент (ЕС) 2016/429, да обменят идентификационни данни за еднокопитни животни, съдържащи се в техните компютърни бази данни, пряко със съответните компютърни бази данни в други държави членки, информацията, посочена в член 64, букви а), б) и в) от Делегиран регламент (ЕС) 2019/2035, се обменя като електронни данни между компютърните бази данни на държавите членки във формат XML (XML Schema Definition, XSD), предоставен от Комисията въз основа на съответните стандарти, посочени в член 37 от Регламент за изпълнение (ЕС) 2019/1715.
 2.Компетентният орган, отговарящ за животновъдния обект, в който еднокопитното животно е било преместено с цел обичайно пребиваване, може да поиска информацията, посочена в параграф 1, от компетентния орган на животновъдния обект на произход и всяко предаване се подпечатва с времеви печат.
 Член 9
 Срокове и задължения за регистрацията на еднокопитни животни в компютърната база данни
 Операторите на еднокопитни животни гарантират предаването на компетентния орган на информацията, изисквана в съответствие с член 64, букви б) и в) от Делегиран регламент (ЕС) 2019/2035, в срок, определен от компетентния орган, който не надвишава седем дни от датата, на която еднокопитното животно е било вписано в съответствие с член 102,